ELÄMÄÄ JUMALAN VALTAKUNNASSA
Parantuminen on aina Jumalan tahto
Pyhiä varustamassa -
Tyrone Singh.
Hei, olen Tyrone Singh. Tervetuloa ohjelman pariin.
Tämä on toinen osa sairaiden parantamista käsittelevästä sarjasta.
Jumala haluaa, että sairaat paranevat -
ja vapautuvat kivusta ja sairauksista.
Jumala haluaa, että sairaat paranevat Hänen omiensa kautta.
Siksi Hän on valtuuttanut omat seuraajansa -
menemään maailmaan ja tuomaan sinne vapautta.
Olemme tutkineet Jumalan Sanasta näitä totuuksia, jotka ovat auttaneet -
monia ihmisiä palvelemaan eksynyttä ja tuskaista maailmaa parantamalla.
Viimeksi puhuimme siitä, että Jumalan Sana pysyy iäti.
Se, mikä on kirjoitettu, on myös päätetty.
Jumalan Sana ja Jumalan tahto paranemisen suhteen pysyvät.
Jumala on aina ollut ja tulee aina olemaan Parantaja.
Jumala haluaa vapauttaa ihmisiä seuraajiensa kautta.
Saatat pohtia: "Voinko minä todella parantaa sairaita?" Ehdottomasti voit.
"Voiko Jumala käyttää minua tällä alueella?" Tietysti voi.
Jumala ei voi käyttää kovin monia, koska kaikki eivät antaudu Hänelle, -
mutta jos annat elämäsi Hänelle ja sanot: "Opeta minua, Herra, -
näytä minulle, miten voin toimia ja auttaa muita löytämään vapauden", -
Hän opettaa ja johdattaa sinua.
Näimme, että Jeesuksen palvelutyö oli saarnata, opettaa ja parantaa.
Jos haluamme jatkaa sitä, -
mekin saarnaamme, opetamme ja parannamme.
Tänään tutkimme toista totuutta Jumalan Sanasta.
Se kuuluu: Sairaiden parantaminen on aina Jumalan tahto.
Voisimme oikeastaan kysyä, onko parantaminen aina Jumalan tahto.
Monet eivät ole siitä ihan varmoja.
Kristillisissä piireissä on vuosien varrella puhuttu siitäkin, -
että joskus Jumalan tahto ja suunnitelma ei ole parantaa, -
vaan Hän tekee jotain sairauden kautta. Jotkut sanovat jopa, -
että joskus Jumalan tahto on, että ihmiset kuolevat sairauksiin.
Katsotaan, mitä Raamattu sanoo, koska vain se on olennaista.
Meidän ajatuksillamme ja mielipiteillämme ei ole merkitystä, -
vain sillä, mitä Jumalan Sana sanoo.
Aloitetaan siis raamatunkohdalla Matteuksen evankeliumin luvusta 8.
Matt. 8:1.
Etsimme vastausta kysymykseen, haluaako Jumala aina parantaa.
"Kun hän astui alas vuorelta, -
seurasi häntä suuri kansan paljous.
Ja katso, tuli pitalinen mies ja kumartui maahan hänen eteensä -
ja sanoi: 'Herra, jos tahdot, niin sinä voit minut puhdistaa'."
Huomaa, että tuo spitaalinen aloitti palvomalla Jeesusta.
Ja hän kysyi tai oikeastaan totesi: -
"Herra, jos tahdot, niin sinä voit minut puhdistaa".
"Jos tahdot, niin sinä voit minut puhdistaa."
Oikeastaan hän sanoi: "Tiedän, että Sinä voit puhdistaa minut, -
mutta en ole varma, onko se tahtosi."
Hän sanoi: "Jos tahdot, niin sinä voit minut puhdistaa."
"Jos sinä tahdot" oli se, mistä hän ei ollut varma.
Hän oli siis varma, että Jeesus pystyisi parantamaan hänet, -
mutta ei ollut varma siitä, oliko se Hänen tahtonsa.
Tänäänkin monet uskovat, että Jeesus voi parantaa, -
mutta eivät ole varmoja, onko se Hänen tahtonsa.
Uskon, että Jeesus selvitti tämän asian kertakaikkisesti tällä vastauksella.
Tämä kysymys, epävarmuus ja ongelma -
tuli kertakaikkisesti käsiteltyä tällä vastauksella.
Heprealaiskirjeen mukaan Jeesus oli Jumalan tarkka kuva.
Se tarkoittaa, että jos haluat tietää, millainen Jumala on, katso Jeesusta.
Jos haluat tietää, mikä Jumalan tahto on, katso Jeesusta.
Jeesus vastasi näin: -
"Niin hän ojensi kätensä, kosketti häntä -
ja sanoi: 'Minä tahdon; puhdistu'.
Ja kohta hän puhdistui pitalistaan."
Koska Jeesus oli Jumalan kuva ja ilmoitti ihmiskunnalle -
Jumalan tahdon, olen sitä mieltä, Hän tällä vastauksella ratkaisi -
lopullisesti kysymyksen siitä, onko Jumalan tahto parantaa.
Spitaalinen kysyi: "Onko Sinun tahtosi puhdistaa minut? Tiedän, että voit, -
mutta onko se Sinun tahtosi?" Ja Jeesus vastasi tähän.
Hän vastasi lopullisesti, että Hänen tahtonsa on parantaa ja puhdistaa.
Luetaan nyt Johanneksen evankeliumin luvusta kuusi.
Johanneksen evankeliumi, luku 6, -
jae 38. Jeesus puhuu tässä.
"Sillä minä olen tullut taivaasta, en tekemään omaa tahtoani, -
vaan hänen tahtonsa, joka on minut lähettänyt."
"Sillä minä olen tullut taivaasta, en tekemään omaa tahtoani, -
vaan hänen tahtonsa, joka on minut lähettänyt."
Eli siis kaikki, mitä Jeesus teki maan päällä, -
kaikki, mitä evankeliumeihin on kirjattu, se kaikki oli Jumalan tahto.
Ajattele. Kaikki, mitä Hän teki, oli Jumalan tahto.
Eräs saarnaaja sanoi, että Jeesus Kristus on täydellistä teologiaa.
Jeesuksesta näemme täydellisen teologian.
Hän ilmensi Jumalan luonnetta täydellisesti.
Jeesus on Jumalan täydellinen kuva, ja tässä Hän sanoo: -
"En tullut tekemään omaa tahtoani, vaan Isäni tahdon, joka lähetti minut."
Ja Jeesus kulki ympäri parantaen kaikki, jotka olivat perkeleen vallassa.
Jumala oli Hänen kanssaan, joten sen täytyi olla Jumalan tahto.
Onko parantaminen siis Jumalan tahto? Tietysti, sen on pakko olla, -
koska Jeesus toi ilmi Jumalan tahdon.
Myös meidän Jumalan lapsina on tultava sille paikalle, että sanomme: -
"En tullut tekemään omaa tahtoani, vaan Isäni tahdon."
Jeesus sanoi: "Kuten Isä lähetti minut, minä lähetän teidät."
Näin Hän sanoi, ja Jeesus Kristus tuli toteuttamaan Isän tahdon.
Jos me haluamme toteuttaa Isän tahdon maan päällä, -
sairaiden parantaminen sisältyy siihen.
Ihmisten vapauttaminen sairauksista sisältyy siihen.
Meidän täytyy ymmärtää eräs tärkeä totuus -
Jumalan tahtoon ja parantamiseen liittyen.
Se löytyy Jesajan kirjan luvusta 53.
Etsi kanssani Jesajan kirjan luku 53.
Se kertoo kärsivästä Messiaasta. Profetia Jeesuksen kärsimyksestä -
annettiin satoja vuosia ennen kuin Jeesus tuli maailmaan.
Jesajan luvussa 53 kerrotaan, miten Jeesus oikeastaan kärsi puolestamme.
Jakeessa Jes. 53:4 sanotaan: -
"Mutta totisesti, meidän sairautemme hän kantoi, -
meidän kipumme hän sälytti päällensä.
Me pidimme häntä rangaistuna, Jumalan lyömänä ja vaivaamana, -
mutta hän on haavoitettu meidän rikkomustemme tähden, -
runneltu meidän pahain tekojemme tähden.
Rangaistus oli hänen päällänsä, -
että meillä rauha olisi, ja hänen haavainsa kautta me olemme paratut."
Haluan puhua jakeesta 4: "Mutta totisesti, meidän sairautemme -
hän kantoi, meidän kipumme hän sälytti päällensä."
Jos tutkimme tässä olevia sanoja, sana 'sairaus' -
on hepreaksi choli. Se tarkoittaa sairauksia.
Ja sana 'kivut' on makobi. Se tarkoittaa kipuja.
Englanniksi nämä on käännetty 'surut' ja 'murheet', suom. huom.
Tässä siis sanotaan, että Jeesus totisesti kantoi -
meidän sairautemme ja kipumme.
Ristintyönsä, pelastussuunnitelman ja sovitusuhrin kautta -
Jeesus otti kannettavakseen -
meidän sairautemme, ei omia sairauksiaan, -
vaan meidän sairautemme ja meidän kipumme.
Toivon, että kiinnität tähän huomiota, koska tämän luvun perusteella -
voimme sanoa, että koska Jeesus kantoi meidän syntimme, -
rikkomuksemme ja pahat tekomme, -
me voimme olla vapaita synneistä, rikkomuksista ja pahoista teoista.
Se kaikki perustuu tähän lukuun.
Jeesus kantoi meidän syntimme, syyllisyytemme, häpeämme.
Rangaistus oli Hänen päällään, jotta meillä olisi rauha.
Hän kantoi syntimme, häpeämme, syyllisyytemme ja sairautemme, -
jotta voisimme olla vapaita.
Jakeessa 4 siis sanotaan, että Hän kantoi totisesti meidän sairautemme.
Jakeessa 12 käytetään samaa kantamista merkitsevää sanaa.
"Sentähden minä jaan hänelle osan suurten joukossa, -
ja väkevien kanssa hän saalista jakaa; -
sillä hän antoi sielunsa alttiiksi kuolemaan, -
ja hänet luettiin pahantekijäin joukkoon, -
hän kantoi monien synnit, ja hän rukoili pahantekijäin puolesta."
Jos uskot, että Jeesus kantoi syntisi -
ja voit siksi olla vapaa synnistä, -
ja se on Jumalan tahto, että olet vapaa synnistä, -
sinun on myös uskottava, että Jeesus kantoi kipusi ja sairautesi.
Miksi Jeesus kantoi sairautesi ja kipusi?
Siksi, että olisimme vapaat, ja on Jumalan tahto, että olemme vapaat.
Näetkö? Jos siis aivan oikein uskot, että Jeesus kantoi syntisi, -
jotta voisit olla vapaa synnistä, ja tämä on Jumalan tahto, -
sinun tulisi myös uskoa, että Jeesus kantoi sairautesi ja kipusi -
ja että on Jumalan tahto, että olemme vapaat sairaudesta ja kivusta.
Et voi uskoa vain jompaankumpaan.
Se kerrotaan samassa luvussa ja toteutuu saman uhrin kautta.
Et voi uskoa, että Hän kantoi syntisi muttei kipujasi ja sairauksiasi.
Se ei toimi niin. Joko uskot molempiin tai et kumpaankaan.
Näin se vain menee. Ajatusten ja väitteiden on oltava johdonmukaiset.
Et voi valita vain syntien kantamista. Miksi Hän kantoi syntimme?
Jotta olisimme vapaat synnistä. Sen täytyy olla Hänen tahtonsa.
Miksi Hän kantoi sairautemme ja kipumme? Jotta olisimme vapaat.
Siksi täytyy olla Hänen tahtonsa, että olemme vapaat niistä. Toinen ajatus.
Kristillisissä piireissä pyörii ajatus, -
että Jumala haluaa minun olevan sairas opettaakseen minulle jotain, -
jotta se toisi Hänelle kunniaa. Jumala antaa sairauden opettaakseen jotain.
Jos ajattelet niin, on kuin sanoisit, että Jumala haluaa sinun -
pysyvän synnissä opettaakseen sinulle jotain. Väite on aivan naurettava, -
sillä Jeesus kantoi sairautemme ja kipumme -
samalla kertaa ja samalla uhrilla kuin syntimmekin.
Sanon tämän, koska monet uskovat, että Jeesus kantoi syntimme.
Jesajan luku 53 on uskomme ja pelastuksemme perusta.
Jeesus kantoi syntimme, jotta olisimme vapaat synnistä, -
mutta samassa luvussa kerrotaan, että Hän kantoi myös sairautemme.
Jos siis väitän, että joskus Jeesus haluaa minun kantavan sairauden, -
voisin sanoa, että joskus Jumala haluaa minun kantavan jonkun synnin.
Ei. Jumala haluaa vapauttaa meidät. Siksi Jeesus kantoi molemmat.
Ja Jeesus osoitti sitä läpi koko elämänsä ja palvelutyönsä.
Muistatko miehen, joka Markuksen evankeliumin luvussa 1 -
laskettiin Jeesuksen eteen katon läpi? Raamattu sanoo, -
Jeesus antoi hänen syntinsä anteeksi ja paransi hänet fyysisesti.
Jeesus on sekä Syntien anteeksiantaja että Parantaja.
Molemmat ovat saatavilla. Sinun ei tarvitse valita vain toista.
Se on hyvä uutinen. Jos uskot, että Jeesus kantoi syntisi, -
sinun tulisi myös uskoa, että Jeesus kantoi kipusi ja sairautesi.
Jotkut siis väittävät, ettei paraneminen aina kuulu meille.
Luetaan seuraavaksi psalmista 103.
Ps. 103:1.
"Kiitä Herraa, minun sieluni, -
ja kaikki, mitä minussa on, hänen pyhää nimeänsä."
"Kiitä Herraa, minun sieluni, ja kaikki, mitä minussa on, -
hänen pyhää nimeänsä. Kiitä Herraa, minun sieluni, -
äläkä unhota, mitä hyvää hän on sinulle tehnyt..."
Älä unohda, mitä hyvää Hän on sinulle tehnyt.
Jae 3 "...hän, joka antaa kaikki sinun syntisi anteeksi..."
Kaikki, huomaa se. "...hän, joka antaa kaikki sinun syntisi anteeksi..."
Muista, että Hän kantoi syntisi. "...ja parantaa kaikki sinun sairautesi"
Muista, että Hän kantoi kipumme ja sairautemme.
Raamatussa synti ja sairaus liitetään usein yhteen, -
ja Jeesus kantoi molemmat.
Tässä puhutaan Jumalan hyvistä teoista. Tämä on Jumalan siunaus.
Tämä on Jumalan siunaus, johon olet oikeutettu. Olet oikeutettu -
olemaan vapaa ja saamaan kaikki syntisi anteeksi. Eikö olekin hyvä asia?
Jotkut uskovat, että Jumala antaa synnit anteeksi mutta ei paranna -
kaikkia sairauksia. Ei, ei. Jos Hän antaa kaikki synnit anteeksi, -
tämän jakeen mukaan Hän myös parantaa kaikki sairaudet. Kaikki.
Niin pienet, isot kuin sellaiset, jotka ovat meille merkityksettömiä.
Kaikki sairaudet. "...joka lunastaa sinun henkesi tuonelasta -
ja kruunaa sinut armolla ja laupeudella, -
joka sinun halajamisesi tyydyttää hyvyydellään, -
niin että sinun nuoruutesi uudistuu kuin kotkan.
Herra tekee vanhurskauden -
ja hankkii oikeuden kaikille sorretuille."
Huomaa, mitä tässä sanotaan. "Herra tekee vanhurskauden -
ja hankkii oikeuden kaikille sorretuille."
Sairaus on sortoa ja ahdistusta. Näimme sen jakeessa Ap. t. 10:38.
Sairaus ei ole siunaus, se on sortoa ja ahdistusta.
Ja tässä sanotaan: "Herra tekee vanhurskauden -
ja hankkii oikeuden kaikille sorretuille."
Jumala on tehnyt vanhurskauden ja tuominnut oikein.
Hän on jo julistanut tuomionsa -
ja vapauden niille, joita sairaudet piinaavat.
Jeesuksen ristintyö on Jumalan julistus siitä, -
että on Hänen tahtonsa vapauttaa sinut sairauksista.
Aamen. Jeesus kantoi sairautemme ja kipumme, jotta olisimme vapaat.
Luetaan vielä pari raamatunkohtaa, jotka sitovat tämän -
Uuteen testamenttiin. Matteuksen luku 8.
Matt. 8:17.
Matteuksen luvussa 8 näemme spitaalisen paranevan.
Näemme myös, että sadanpäällikön palvelija paranee.
Näemme monien ihmisten paranevan.
Näemme myös... Aloitetaan jakeesta 14.
Tässä Pietarin anoppi paranee. Koko luku käsittelee paranemista.
"Kun Jeesus tuli Pietarin kotiin, -
näki hän hänen anoppinsa makaavan sairaana kuumeessa."
Joidenkin mielestä tämä ei ole tärkeää. Spitaalisen paraneminen on tärkeää, -
samoin sadanpäämiehen palvelijan, -
mutta Pietarin anopin paranemisesta jotkut sanovat, -
että se oli merkityksetöntä verrattuna muihin. Jeesukselle se oli tärkeää.
"...hänen anoppinsa makaavan sairaana kuumeessa.
Niin hän koski tämän käteen, ja kuume lähti hänestä; -
ja hän nousi ja palveli häntä. Mutta illan tultua -
tuotiin hänen tykönsä monta riivattua.
Ja hän ajoi henget ulos sanalla, ja kaikki sairaat hän paransi..."
Ajattele. Illan tultua Hän ajoi -
henget ulos Sanallaan ja paransi kaikki sairaat.
Toista perässäni: "Kaikki." Se on Raamatun Sana. Kaikki.
Ei harvoja tai muutamia, vaan kaikki, jotka olivat sairaita.
Kaikki sairaat paranivat.
Jae 17 "...että kävisi toteen, -
mikä on puhuttu profeetta Esaiaan kautta, joka sanoo: -
'Hän otti päällensä meidän sairautemme -
ja kantoi meidän tautimme'." Kirjoittaessaan tätä Matteuskin -
lainaa Jesajan lukua 53, jonka juuri luimme -
ja joka puhuu ruumiin sairauksista.
Kiitän Jumalaa tästä jakeesta ja siitä, miten Pyhä Henki selventää asioita.
Jotkut sanovat, että Jeesus kantoi hengelliset sairaudet, ei fyysisiä.
Uskonto yrittää irrottaa ihmiset Jumalan parhaasta suunnitelmasta -
väittäen, ettei Raamattu lupaa fyysistä paranemista, vain hengellisen.
Haluan sanoa sinulle, ettei tässä puhuta hengellisestä paranemisesta, -
vaan ruumiillisesta paranemisesta, koska koko luku puhuu siitä.
Ja lisäksi Jeesus ei paranna meitä hengellisesti.
Synnymme uudesti ja saamme uuden hengen.
Henkemme ei parane, vaan syntyy uudesti.
Kehomme on se, joka paranee.
Luetaan vielä yksi raamatunkohta, 1. Timoteuskirjeen luku 2.
1. Tim. 2:4.
"...joka tahtoo, että kaikki ihmiset pelastuisivat -
ja tulisivat tuntemaan totuuden."
Jeesus, Jumala, haluaa, että kaikki ihmiset pelastuvat.
Sana 'pelastua' on kreikaksi sózó, -
ja se tarkoittaa pelastamista, parantamista ja vapauttamista.
Jumala siis haluaa, että kaikki ihmiset pelastuvat, paranevat -
ja vapautuvat. Jumala haluaa sitä. Se on Hänen tahtonsa.
Tiedä, että kun astut esiin ja rukoilet paranemista, -
sinulla voi olla epävarma olo. Ymmärrän, mutta jostain pitää aloittaa.
Huomaa, että kun lähdet liikkeelle ja viet Jumalan paranemista -
eksyneille, sairaille ja tarvitseville ja autat heitä paranemaan, -
sitä tehdessäsi toteutat Jumalan tahtoa.
Entä jos he eivät parane?
Se ei ole sinun murheesi. Jumala pitää maineestaan huolta.
Jumala ei käske sinua tekemään parantamista, vaan astumaan esiin -
ja laskemaan kätesi. Tee oma osuutesi ja Jumala tekee omansa.
Itse asiassa kukaan ei ole koskaan parantanut sairaita.
Omassa voimassasi et pysty parantamaan kärpästäkään.
Pyhä Henki meissä tuo paranemisen, mutta meidän pitää tehdä osuutemme.
Lähde liikkeelle, ja kun näet jonkun kärsivän, tarjoa hänelle rukousta -
ja tiedä, että kun lasket kätesi ja puhut sairaudelle, -
kun käsket sairautta lähtemään, se tottelee sinua.
Jumalan elämä siirtyy sinusta häneen. Ja tiedä, että toteutat Jumalan tahtoa.
On aika lähteä liikkeelle.
Nyt ei ole aika katsella ympärilleen ja miettiä, tehdäkö se vai ei.
Jumalan lasten on nyt aika lähteä liikkeelle -
ja tuoda kärsiville vapautta ja paranemista.
Nähdään ensi kerralla. Muista, että Jeesus on Herra.
Hei, olen Tyrone Singh. Jos ohjelma siunasi sinua, -
voit tukea TV7:n työtä. Lahjoitustiedot näkyvät ruudulla.
Haluan kiittää sinua siitä, että rakastat ja tuet tätä työtä.
Yhdessä voimme vaikuttaa. Jeesuksen nimessä, aamen.
Suomennos: Anni Lähteenmäki